62020TJ0296_RES
Vec T‑296/20
(uverejnenie výňatkov)
Amer Foz
proti
Rade Európskej únie
Rozsudok Všeobecného súdu (štvrtá komora) z 18. mája 2022
„Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov – Nesprávne posúdenie – Proporcionalita – Právo vlastniť majetok – Právo vykonávať hospodársku činnosť – Zneužitie právomoci – Povinnosť odôvodnenia – Právo na obhajobu – Právo na spravodlivý proces –Stanovenie kritérií na zaradenie do zoznamu“
Akty inštitúcií – Odôvodnenie – Povinnosť – Rozsah – Reštriktívne opatrenia voči Sýrii – Zákaz vstupu a prechodu, ako aj zmrazenie finančných prostriedkov popredných podnikateľov pôsobiacich v Sýrii – Rozhodnutie prijaté v súvislostiach známych dotknutej osobe, ktoré jej umožňujú pochopiť rozsah opatrenia prijatého voči nej – Prípustnosť stručného odôvodnenia
[Článok 296 ZFEÚ; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 35 – 40, 44, 45, 48, 49, 53)
Spoločná zahraničná a bezpečnostná politika – Špecifické reštriktívne opatrenia proti určitým osobám a subjektom vzhľadom na situáciu v Sýrii – Rozhodnutie 2013/255/ES a nariadenie č. 36/2012 – Kritériá prijatia reštriktívnych opatrení – Poprední podnikatelia pôsobiaci v Sýrii – Spojenie so sýrskym režimom – Spojenie žalobcu s osobou alebo subjektom, na ktoré sa vzťahujú reštriktívne opatrenia – Pojmy – Prípady viacerých súbežných väzieb
[Článok 296 ZFEÚ; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, článok 27 ods. 1, článok 27 ods. 2 písm. a), článok 28 ods. 1, článok 28 ods. 2 písm. a), článok 28 ods. 3 a príloha I; nariadenie Rady č. 36/2012, článok 15 ods. 1 písm. a), článok 15 ods. 1a písm. a) a článok 15 ods. 1b, nariadenia Rady 2015/1828, 2020/211, 2020/716 a 2021/848, príloha II]
(pozri body 43, 46, 82 – 94)
Právo Európskej únie – Zásady – Právo na obhajobu – Právo na účinnú súdnu ochranu – Reštriktívne opatrenia voči Sýrii – Zmrazenie finančných prostriedkov osôb, subjektov alebo orgánov spojených so sýrskym režimom – Povinnosť oznámiť individuálne a osobitné dôvody odôvodňujúce prijaté rozhodnutia – Rozsah – Oznámenie dotknutej osobe prostredníctvom uverejnenia v úradnom vestníku – Prípustnosť – Porušenie – Neexistencia
[Charta základných práv Európskej únie, článok 41 ods. 2 písm. a) a článok 52 ods. 1; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady 2020/211, 2020/716 a 2021/848, príloha II]
(pozri body 56 – 59, 61 – 64)
Právo Európskej únie – Zásady – Právo na obhajobu – Reštriktívne opatrenia voči Sýrii – Právo na predchádzajúce formálne vypočutie – Neexistencia
[Rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri bod 60)
Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov osôb, subjektov alebo orgánov spojených so sýrskym režimom – Právo na obhajobu – Oznámenie skutočností zohľadnených v neprospech – Nasledujúce rozhodnutie ponechávajúce meno žalobcu na zozname osôb, ktorých sa týkajú tieto opatrenia – Neexistencia nových dôvodov – Porušenie práva byť vypočutý – Neexistencia
[Rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/716 a 2021/848, príloha II]
(pozri body 66 – 68, 70)
Európska únia – Súdne preskúmanie zákonnosti aktov inštitúcií – Reštriktívne opatrenia voči Sýrii – Rozsah preskúmania – Dôkaz dôvodnosti opatrenia – Povinnosť príslušného orgánu Únie preukázať v prípade namietania dôvodnosť dôvodov uplatnených voči dotknutým osobám alebo subjektom – Rozsah miery voľnej úvahy uvedeného príslušného orgánu
[Charta základných práv Európskej únie, článok 47; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, článok 27 ods. 4, článok 28 ods. 4 a príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 71 – 77, 154)
Európska únia – Súdne preskúmanie zákonnosti aktov inštitúcií – Reštriktívne opatrenia voči Sýrii – Rozsah preskúmania – Zaradenie žalobcu do zoznamu pripojeného k napadnutému rozhodnutiu z dôvodu, že je popredný podnikateľ pôsobiaci v Sýrii – Dokumenty prístupné verejnosti – Dôkazná hodnota – Zásada voľného hodnotenia dôkazov
[Rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 96, 97, 101, 102, 104 – 106, 109 – 112)
Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov a ekonomických zdrojov – Žaloba o neplatnosť podaná osobou, ktorá má spojenie s osobou alebo subjektom dotknutými rozhodnutím o zmrazení finančných prostriedkov – Rozdelenie dôkazného bremena – Rozhodnutie založené na súbore nepriamych dôkazov – Prípustnosť – Podmienky
[Článok 296 ZFEÚ; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, článok 27 ods. 2 písm. b), článok 28 ods. 2 písm. b) a príloha I; nariadenie Rady č. 36/2012, článok 15 ods. 1a písm. b), nariadenia 2020/211, 2020/716 a 2021/848, príloha II]
(pozri body 115, 118, 119, 129, 144, 152, 155, 158, 163 – 166, 177)
Spoločná zahraničná a bezpečnostná politika – Špecifické reštriktívne opatrenia proti určitým osobám a subjektom vzhľadom na situáciu v Sýrii – Rozhodnutie 2013/255/SZBP a nariadenie č. 36/2012 – Prezumpcia podpory sýrskeho režimu vo vzťahu k popredným podnikateľom pôsobiacim v Sýrii – Prípustnosť – Podmienky – Vyvrátiteľná domnienka – Dôkaz opaku – Neexistencia
[Rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, článok 27 ods. 3, článok 28 ods. 3 a príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 168 – 170)
Súdne konanie – Dôkaz – Listinné dôkazy – Svedecká výpoveď – Dôkazná hodnota – Posúdenie súdom Únie – Kritériá
[Rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 171)
Spoločná zahraničná a bezpečnostná politika – Špecifické reštriktívne opatrenia proti určitým osobám a subjektom vzhľadom na situáciu v Sýrii – Rozhodnutie 2013/255/SZBP – Prezumpcia podpory sýrskeho režimu vo vzťahu k popredným podnikateľom pôsobiacim v Sýrii – Spojenie žalobcu s osobou alebo subjektom, na ktoré sa vzťahujú reštriktívne opatrenia – Zaradenie dotknutej osoby do zoznamu s cieľom zabrániť riziku obchádzania prijatých reštriktívnych opatrení – Prípustnosť
[Rozhodnutie Rady 2013/255/SZBP, zmenené rozhodnutím (SZBP) 2015/1836, článok 27 ods. 2 a 3 a článok 28 ods. 2 a 3; nariadenie č. 36/2012, článok 15 ods. 1a, a nariadenie 2015/1828]
(pozri body 173, 174, 176)
Spoločná zahraničná a bezpečnostná politika – Reštriktívne opatrenia voči Sýrii – Zmrazenie finančných prostriedkov a obmedzenia v oblasti vstupu osôb, subjektov alebo orgánov spojených so sýrskym režimom – Obmedzenie práva vlastniť majetok a práva slobodne vykonávať hospodársku činnosť – Porušenie zásady proporcionality – Neexistencia
[Článok 5 ods. 4 ZEÚ; Charta základných práv Európskej únie, články 15, 16 a 17; rozhodnutie Rady 2013/255/SZBP, zmenené rozhodnutiami (SZBP) 2015/1836, (SZBP) 2020/212, (SZBP) 2020/719 a (SZBP) 2021/855, príloha I; nariadenia Rady č. 36/2012, 2020/211, 2020/716 a 2021/848, príloha II]
(pozri body 188 – 197)
Zhrnutie
Amer Foz je podnikateľ, ktorý má sýrsku štátnu príslušnosť. Jeho meno bolo vo februári 2020 (
1
) zaradené do zoznamov osôb a subjektov, na ktoré sa vzťahujú reštriktívne opatrenia prijaté Radou Európskej únie voči Sýrskej arabskej republike, a následne bolo na týchto zoznamoch ponechané v máji 2020 a v máji 2021 (
2
). Do týchto zoznamov bol zaradený ako popredný podnikateľ, ktorého osobné a rodinné obchodné záujmy a činnosti zasahujú viacero odvetví sýrskeho hospodárstva, ktorý finančne ťaží z prístupu k obchodným príležitostiam a podporuje sýrsky režim, pričom má spojenie so svojím bratom Samerom Fozom, ktorý je tiež zaradený do zoznamov. V máji 2021 Rada takisto uviedla, že Amer Foz riadi množstvo podnikateľských projektov so svojím bratom, najmä v oblasti výroby lán a elektrickej energie, a že obaja bratia sú zapojení do rôznych činností s Islamským štátom v Iraku a Levante (ďalej len „ISIL“) v mene sýrskeho režimu vrátane dodávok zbraní a streliva výmenou za olej a pšenicu.
Meno Amera Fozu bolo zaradené do predmetných zoznamov na základe troch kritérií, a to kritéria popredného podnikateľa pôsobiaceho v Sýrii, kritéria spojenia so sýrskym režimom a kritéria spojenia s osobou alebo subjektom, na ktoré sa vzťahujú reštriktívne opatrenia. (
3
)
Všeobecný súd zamietol žalobu o neplatnosť, ktorú podal Amer Foz proti aktom, ktorými bolo jeho meno zaradené do sporných zoznamov (ďalej len „pôvodné akty“, „ponechávajúce akty z roku 2020“ a „ponechávajúce akty z roku 2021“), pričom spresňuje kritériá týkajúce sa uvedeného zaradenia v prípade, že Rada uplatňuje súbežne rôzne kritériá na zaradenie do zoznamu. V tomto kontexte Všeobecný súd špecifikuje najmä rozsah kritéria spojenia s inou osobou alebo subjektom, na ktorý sa už vzťahujú reštriktívne opatrenia. Opätovne tiež z nového pohľadu skúma podmienku týkajúcu sa existencie dostatočných informácií svedčiacich o tom, že osoby zaradené do zoznamov nepredstavujú skutočné riziko obchádzania prijatých opatrení. Ak je táto podmienka splnená, osoba, ktorá má spojenie s inou osobou alebo subjektom, na ktoré sa vzťahujú reštriktívne opatrenia, nie je na uvedených zoznamoch ponechaná.
Posúdenie Všeobecným súdom
Všeobecný súd v prvom rade pripomína, že v prípade tej istej osoby sa môžu prelínať viaceré dôvody na zaradenie do zoznamu, pričom v takomto prípade sa opiera o odlišné kritériá. Analogicky podľa rozsudku Kaddour/Rada (
4
) môže byť osoba kvalifikovaná ako popredný podnikateľ pôsobiaci v Sýrii a považovaná za osobu, ktorá má na základe tých istých činností, najmä prostredníctvom obchodných vzťahov, spojenie s inou osobou, na ktorú sa vzťahujú reštriktívne opatrenia. Rovnako môže byť táto osoba spojená so sýrskym režimom a zároveň z rovnakých dôvodov mať spojenie s osobou, na ktorú sa vzťahujú reštriktívne opatrenia.
Ďalej, pokiaľ ide o kritérium spojenia Amera Foza s osobou alebo subjektom, na ktoré sa vzťahujú reštriktívne opatrenia (
5
), Všeobecný súd pripomína, že brat Amera Foza bol zaradený do zoznamu z dôvodu svojho postavenia popredného podnikateľa pôsobiaceho v Sýrii a svojho spojenia so sýrskym režimom. Keďže brat Amera Foza pred Všeobecným súdom nepreukázal (
6
), že opatrenia prijaté voči nemu sa majú zrušiť, vzťahuje sa na ne prezumpcia zákonnosti aktov inštitúcií Únie, a teda aj naďalej majú právne účinky dovtedy, kým neboli zrušené orgánom, ktorý ich prijal, zrušené na základe žaloby o neplatnosť alebo vyhlásené za neplatné. Keďže Rada netvrdí, že príslušnosť k rodine Fozovcov je samostatným kritériom na zaradenie do zoznamu, na rozdiel od príslušnosti k rodinám al‑Asadovcov alebo Makhloufovcov v zmysle rozhodnutia 2013/255, Všeobecný súd zastáva názor, že existencia tejto súrodeneckej väzby sa musí skúmať ako skutková okolnosť, najmä v rámci preskúmania obchodných vzťahov medzi Amerom Fozom a Samerom Fozom.
Všeobecný súd v tejto súvislosti dospel k záveru, že Rada predložila súbor dostatočne konkrétnych, presných a zhodujúcich sa nepriamych dôkazov, pokiaľ ide o väzby medzi Amerom Fozom a Samerom Fozom v rámci uvedených obchodných vzťahov ku dňu prijatia pôvodných aktov, jednak prostredníctvom rodinného podniku Aman Holding a spoločnosti ASM International General Trading a jednak prostredníctvom uvedeného rodinného podniku, pokiaľ ide o ponechávajúce akty z roku 2020, a napokon, pokiaľ ide o ponechávajúce akty z roku 2021, keďže sa zúčastňovali na činnostiach ISIL v mene sýrskeho režimu. Existencia obchodných vzťahov medzi oboma mužmi sa prejavuje formou zosúladeného konania pri správe ich akciových portfólií.
Všeobecný súd napokon s ohľadom na relevantné ustanovenia rozhodnutia 2013/255, zmeneného rozhodnutím 2015/1836, a vzhľadom na privilegované postavenie Samera Foza v sýrskom hospodárstve a jeho vplyv, existujúce či minulé obchodné väzby medzi Amerom Fozom a Samerom Fozom, skutočnosť, že sú bratia, význam rodinného podniku, v ktorom mali podiely a zastávali zodpovedné pozície, ako aj nemožnosť vylúčiť možné zosúladené konanie medzi Amerom Fozom a jeho bratom s cieľom previesť ich podiely v rozličných spoločnostiach, rozhodol, že je odôvodnené prijať záver, že Amer Foz predstavuje reálne riziko obchádzania reštriktívnych opatrení.
(
1
)	Vykonávacie rozhodnutie Rady (SZBP) 2020/212 zo 17. februára 2020, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 43 I, 2020, s. 6), a vykonávacie nariadenie Rady (EÚ) 2020/211 zo 17. februára 2020, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 43 I, 2020, s. 1).
(
2
)	Rozhodnutie Rady (SZBP) 2020/719 z 28. mája 2020, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 168, 2020, s. 66) a vykonávacie nariadenie Rady (EÚ) 2020/716 z 28. mája 2020, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 168, 2020, s. 1); rozhodnutie Rady (SZBP) 2021/855 z 27. mája 2021, ktorým sa mení rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 188, 2021, s. 90) a vykonávacie nariadenie Rady (EÚ) 2021/848 z 27. mája 2021, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 188, 2021, s. 18).
(
3
)	Dôvody sa opierajú jednak o kritérium popredného podnikateľa pôsobiaceho v Sýrii definované v článku 27 ods. 2 písm. a) a článku 28 rozhodnutia 2013/255, zmeneného rozhodnutím 2015/1836, a v článku 15 ods. 1a písm. a) nariadenia č. 36/2012, zmeneného a doplneného nariadením 2015/1828, a jednak o kritérium spojitosti so sýrskym režimom, definovaného v článku 27 ods. 1 a článku 28 ods. 1 uvedeného rozhodnutia, ako aj v článku 15 ods. 1 písm. a) uvedeného nariadenia, a napokon o kritérium spojenia s osobou alebo subjektom, na ktoré sa vzťahujú reštriktívne opatrenia, definované v poslednej časti vety odseku 2 článku 27 a v článku 28 ods. 2 rozhodnutia 2013/255, ako aj v poslednej časti vety odseku 1a článku 15 nariadenia č. 36/2012.
(
4
)	Rozsudok z 23. septembra 2020, Kaddour/Rada (T‑510/18, EU:T:2020:436, bod 77).
(
5
)	Článok 27 ods. 2 a článok 28 ods. 2 rozhodnutia 2013/255, zmeneného rozhodnutím 2015/1836.
(
6
)	Pozri v tomto zmysle rozsudok z 24. novembra 2021, Foz/Rada (T‑258/19, neuverejnený, EU:T:2021:820).